Hvor kan man placere en bænk i hjemmet?
Svaret er ganske kort: Overalt - Der er ikke et rum, hvor du ikke kan placere en bænk. Det er svært at placere en seng i køkkenet eller i badeværelset, men en bænk, den passer ind begge stedet.
Vælger du at placere den i soveværelset, for enden af sengen, har du et sted at opbevare og stille tasker eller tøj, og du har også et sted at sidde og tage sko på. Det samme er gældende hvis du vælger at placere en bænk i entréen, hvor en bænk vil gøre det nemmere at få sko på både ens egne fødder, men også ved børnene eller børnebørnene.
I stuen kan en bænk med et sjovt mønster både være et fedt stilelement, og samtidig et funktionelt og behageligt møbel som en del af et sofahjørne. Vælger man en større bænk, med en god siddehøjde, kan man også bruge en bænk rundt om spisebordet.
Bænken kan også bruges på badeværelset. Her kan man lægge morgenkåbe, avisen eller sidde og slappe af med en ansigtsmaske. Har man en lille altan, er en bænk også et godt bud hvis man skal have et sted at drikke morgenkaffen.